**Қамқоршылық кеңес отырысының хаттамасы №3**

**Хаттама №3**

Күні: 19.10.2019 ж

Қатысушылар саны- 9

**Күн тәртібінде:**

1. «Мектепке жол» қамқоршылық акциясының қорытындысы.
2. І-тоқсан бойынша оқу-тәрбие қорытындысы.

**Тыңдалды:**

Қамқоршылық кеңесі отырысының 1-мәселесі бойынша әлеуметтік педагог Азирбаева Т.А. 2019-2020 оқу жылы бойынша қыркүйек айында тегін ыстық тамақтанушылар тізімін құру мақсатында жағдайы аз қамтылған отбасы арыздарын қабылдау жоспар бойынша жүзеге асты. Балалардың құжаттары ҚР білім және ғылым министрінің 2017 жылғы 25 желтоқсанындағы №650 бұйрығы 6-қосымша, ҚР Білім және ғылым министірінің 2015 жылғы 13 сәуіріндегі №198 бұйрығы 9-қосымшасы негізінде «Жалпы білім беретін мектептердегі білім алушылар мен тәрбиеленушілердің жекелеген санаттарындағы жеңілдетілген тамақтандыруды ұсыну» мемлекеттік қызмет түрімен тізбектелген құжаттар негізінде толық қабылданды. Құжаты толық тапсырылған оқушыларға сол күннен бастап тамақтандыру жұмысы жүргізілді. Қыркүйек айы бойынша тегін ыстық тамақ бойынша 26 бала тамақтануда. «Мектепке жол» акциясы тамыз-қыркүйек айында ұйымдастырылды. Жағдайы аз қамтылған Татаринцевтер отбасына әкімшілік тарапынан 15,000 теңге, Майоровтар отбасына әкімшілік тарапынан 10,000 теңге және Жұбатов Сұлтанға 2008 жылғы түлектердің демеушілігімен 40,000 теңге, мемлекет тарапынан аз қамтылған, көп балалы, әлеуметтік көмекке мұқтаж 13 оқушыға қысқы аяқ киім комиссия мүшелерінің қатысуымен берілді.

«Мектепке жол» қамқоршылық акциясының барлық соммасы 65,000 теңгені құрайды.

«Туған елге тағзым» акциясы бойынша ауыл жастары 7000 теңгеге волейбол сеткасын, 3000 теңгеге теннис ракеткасын, 10 000 теңгеге шағын футбол добын мектепке тарту етті.

«Туған елге тағзым» акциясының барлық соммасы 20,000 теңгені құрайды.

**Тыңдалды:**

* 1. оқу жылы бойынша І-тоқсаны бойынша тәрбие қорытындысы.

Осы оқу жылына жылдық жоспар құрылып, тәрбие процесі 8 бағыт бойынша жұмыс жасауда. Тәрбие жұмысының өзекті мәселесі: «Рухани құндылығы жоғары және сана - сезімі қалыптасқан жеке тұлғаны тәрбиелеу». Мақсаты: Жалпыадамзаттық және ұлттық құндылықтар негізінде жан-жақты және үйлесімді дамыған тұлға тәрбиелеу. Міндеттері:Оқушыларды жалпы адамзаттық құндылықтарға тарту, сол құндылықтарға сәйкес мінез-құлығын тәрбиелеу;Оқушының ұлттық санасын қалыптастыру;Отанға,халқына деген құрмет, мақтаныш ұялату, ұлттық рухын дамыту;Ана тілін, тарихын, мәдениетін, өнерін, салт-дәстүрін, мәдени - мұраларын қастерлеу; Салауатты, қабілетті, іскер, білімді, жауапкершілігі мол тұлға тәрбиелеу. 2019-2020 оқу жылында өткізілген іс-шараларды талдай келе, төмендегі жетістіктер анықталды:

Тәрбие жұмысының І-тоқсандағы жетістіктері:

* «Тәрбие негіздері» тұжырымдамасы бойынша жұмыс жүргізілуде;
* «Тәуекел» тобында тұрған оқушы жоқ;
* Жалпыға құқықтық білім беру жұмыстары атқарылуда;
* Жалпы ата-аналар жиналыстары толық жоспар бойынша өткізілді;
* Оқушылардың өзін-өзі басқару жүйесін дамыту мақсатында «Жасұлан» ұйымы, «Адал ұрпақ» ұйымы, «Қарлығаш» қыздар клубы жұмыстары жандандырылды;
* Қазақ күресі, тоғызқұмалақ, волейбол, футбол, үстел теннисі, шахмат, вокал, театрлық шеберлік, домбыра, хореография секцияларына қатысатын оқушылар жұмысы жоғары деңгейде және нәтижелі жетістіктерге жетуде;
* Оқушылардың бос уақыты тиімді ұйымдастырылуда
* Тәрбие жоспары бойынша іс-шаралар толық 100 пайыз орындалды.

**ШЕШІМІ:**

* Қамқоршылық акциясының қорытындысы қанағаттанарлық деп саналсын.
* 2019-2020 оқу жылы бойынша І тоқсаны бойынша тәрбие қорытындысы қанағаттанарлық деп саналсын.
* Қамқоршылық кеңес жанынан кез келген банктен счет ашылсын.

Кеңес төрайымы: Тулебаева М.О.

 Хатшы: Бекпенбетов А.К.